Mosia Mawele Twin

Twin Mawela Mosia (o hlahile ka la 17 Phupu 1984) ke mohlokomedi wa musiamo wa Afrika Borwa  le mosireletsi wa setso sa Basotho  ya tswang  motseng Mamafubedu profensing ya Foreistata .  Mosebetsi wa hae  o shebang le  ho boloka nalane, bohahlaudi ba lefa le phatlalatso ya tsebo. 

Mosia o ile a hlahella  dihloohong  tsa ditaba ka 2014 ka lebaka la ho nka karolo ha hae ho di-reenactments tsa Ntwa ya Anglo-Boer (1899-1902) le Ntwa ya Foreistata-Basotho (1858-1868), haholo-holo e le motho a motsho wa pele wa Afrika Borwa ho nka karolo ho di-reactments tse jwalo, a phephetsa ho qhelelwa ka thoko ha merabe ho tswa dipaleng tsena tsa nalane.  O qalile ho nka karolo ditshwantshong tsa ntwa ka 2013 kamora hore a kopane le Dr. Van Zyl Musiamong wa ntwa wa Anglo-Boer Bloemfontein, ya ileng a mo kgothaletsa ho phehella takatso ya hae ya nalane le lefa, mme o ile a tsejwa e le Mo-afrika Borwa wa pele wa motho o motsho ya bapalang dikarolo tsa mofuta ona wa ditshwantshong.

## Semelo le mosebetsi

Leha a tobane le mathata a thata a botjhaba le moruo, ho kenyeletswa ho dula ka mokhukhung, Mosia o fetohile mohale wa lehae Mamafubedu ka lebaka la mosebetsi wa hae wa ho pheta dintwa tsa nalane ya Afrika Borwa, ho theha musiamo o fumanehang, le ho qala merero ya polokeho le bonono ho phahamisa setjhaba sa hae. 

O hlahetse  le ho holela motseng wa  Mamafubedu, Mosia o ile a ba le thahasello e tebileng nalaneng le moetlong wa Afrika Borwa ho tloha bongwaneng, mme takatso ya hae ya lefa le ho pheta dipale hamorao e ile ya fetoha karolo e hlahelletseng ya ho boloka lefa la nalane le setso sa botjhaba sa hae sa Basotho. 

O ile a qala ka ho sebetsa e le mosebeletsi wa  serapeng motseng wa Vereeniging pele a  eba mosebeletsi wa  mmaene  ho Anglo Platinum Mokopane. O ile a fallela Kolomela Mine ho Postmasburg pele a tlohela ka 2015 ho tsepamisa maikutlo ho lefa le dimusiamo. 

Ka ho etsa ditshwantsho tse ntjha, mananeo a thuto le dipontsho tsa dijithale, Mosia o tlisitse tlhokomediso ya dipale tse sa tshwauweng hantle nalaneng ya Afrika Borwa, haholoholo karolo eo Ma-afrika  Borwa a batsho a ileng a e bapala nakong ya dintwa.

### Mosebetsi wa musiamo le wa lefa
Mosia ke mothehi wa Musiamo wa Elandskop, mohato wa lefa o thehilweng seteisheneng sa terene sa Transnet se senyehileng seo a ikemiseditseng ho se fetola e be sebaka sa lefa sa lehae.

O ile a qala ho tsebahala ka ho nka karolo ho phetheng Ntwa ya Anglo-Boer (1899-1902) le Ntwa ya Basotho (1858-1868) - e ba e mong wa Ma-afrika Borwa a pele a  batho batsho ho hlalosa diketsahalo tsena tsa bohlokwa tsa nalane. Mosebetsi wa hae o totobatsa menehelo e atisang ho hlokomolohuwa ya Batho ba batsho nakong ya dikgohlano tsena. 

Ka 2013, Mosia o ile a kopana le Dr. Van Zyl Musiamong wa Ntwa ya Anglo-Boer e Bloemfontein mme ho tloha moo a phethahatsa ditoro tsa hae tsa ho ba mohlokomedi wa lefa. Ka 2015 Mosia o ile a memelwa ho fana ka puo Univesithi ya Sol Plaatje mme a hira baithuti ho nka karolo ho thunngwa ha filimi ya ditokomane lebaleng la ntwa la Magersfontein. Ho tloha ka nako eo o hlahisitswe difiliming tse pedi tsa ditokomane Netherlands, tse bitswang Goede Hoop ("Tshepo e Ntle") le *Black, White & Khaki*. **'Hoop ya Goede**' e ile ya bontshwa Rijksmuseum e Amsterdam. 

Mosia ke moithuti sa Global Cultural Leadership Program y selemo sa ya  2018 e neng e tshwaretswe Amsterdam, Netherlands, ka 2018 le Brussels, Belgium ka 2019.E hlophisitswe ke Goethe-Institut ka kopanelo le dipuisano tsa Setso, European Union, British Council, BORAZ Centre for Fine Arts Brussels, EUNIC Global, European Cultural Foundation le Institut Francais, Global Cultural Leadership Program e ile ya tlisa baetapele ba batjha ba 40 ba setso sa lefatshe ka bonono, lefa, setso, dimusiamo, tikoloho, difilimi, lebala la diketsahalo le mmino hammoho  le ho buisana ka ditaba tsa bohlokwa tsa lefatshe le tharollo e ka bang teng ka marang-rang, bolekane le tshebedisano e nang le moelelo.

O boetse ya eba moithuti wa American Express Academy for Emerging Innovators 2019 ene  tshwaretswe Nairobi, Kenya mme qetellong ke Independent Curators International - Curatorial Intensive 2019 e tshwaretsweng Cape Town.  Ka 2018, o ile a phatlalatswa e le moemedi wa dieta tsa Veldskoen.

Ka 2024, Mosia o ile a khethwa ho sebeletsa lekgotleng la Free State Provincial Heritage Resources Authority le ho eletsa MEC ya Lefapha la Bonono le Setso la Free State. 
## Dikgau le dikatleho

* Moputso wa Golden Shield wa Lekgotla la Naha la Lefa la 2016.
* Mokgatlo wa Lefa wa Afrika Borwa Kgau ya Kgauta ya 2016.
* South African National Parks Kudu Award 2017.
* Mail le Guardian 200 Top Young South Africans 2017.
* News24 100 Young Mandelas 2018.
* Moputso oa Mopresidente oa 2018.
* Afrika Youth Awards -Africa Youth of the Year (Male) Finalist 2018
* The Young Independents SADC Top 100 ya 2018: Trailblazer. 
* Moputso wa Eco Logic Award 2018 wa ho qetela. 
* Ka hare ho Thuto Linaleli tse 100 tse khanyang 2020.

## Mehlodi